b'\n_START_ARTICLE_\nSPEI indeksas\n_START_SECTION_\nMetodika\n_START_PARAGRAPH_\nIndeksas sukurtas kaip alternatyva (papildinys) kitam meteorologin\xc4\x97s sausros tipo indeksui \xe2\x80\x93 SPI (Standartized Precipitation Index, liet. \xe2\x80\x93 standartizuotas krituli\xc5\xb3 indeksas). \xc5\xa0is sausros indeksas gali b\xc5\xabti naudojamas \xc4\xafvairose mokslo disciplinose, kuriose gali reik\xc4\x97ti aptikti, steb\xc4\x97ti ir analizuoti sausras. Vis pla\xc4\x8diau naudojamas tyrimuose, kurie susij\xc4\x99 su klimatologija ir hidrologija. SPEI indeksas gali \xc4\xafvertinti sausros stiprum\xc4\x85 atsi\xc5\xbevelgiant \xc4\xaf jos intensyvum\xc4\x85 ir trukm\xc4\x99, be to, jis leid\xc5\xbeia nustatyti sausros prad\xc5\xbeios ir pabaigos datas. Indeksas leid\xc5\xbeia palyginti sausr\xc5\xb3 stiprum\xc4\x85 laiko ir erdv\xc4\x97s at\xc5\xbevilgiu, nes j\xc4\xaf galima apskai\xc4\x8diuoti \xc4\xafvairiomis klimato s\xc4\x85lygomis. Skirtingai negu SPI, ivertinant sausras SPEI indeksu yra atsi\xc5\xbeevlgiama ne tik \xc4\xaf kritulius, bet ir \xc4\xaf potenciali\xc4\x85 evapotranspiracij\xc4\x85. Tod\xc4\x97l SPEI indekse yra \xc4\xaftraukta oro temperat\xc5\xabros komponent\xc4\x97, kuri leid\xc5\xbeia \xc4\xafvertinti oro temperat\xc5\xabros poveik\xc4\xaf sausros vystymuisi atsi\xc5\xbevelgiant \xc4\xaf vandens balanso skai\xc4\x8diavimus. \xc5\xa0is indeksas gali b\xc5\xabti skai\xc4\x8diuojamas \xc4\xafvairiam laikotarpiui (laiko \xc5\xbeingsnis) \xe2\x80\x93 nuo 1 iki 48 m\xc4\x97nesi\xc5\xb3. Kuo ilgesn\xc4\x97 seka tuo rezultatas bus tikslenis. SPEI turi intensyvumo skal\xc4\x99, kurioje yra apskai\xc4\x8diuotos teigiamos ir neigiamos reik\xc5\xa1m\xc4\x97s. \xc5\xa0ios reik\xc5\xa1m\xc4\x97s apib\xc5\xabdina sausringumo ir dr\xc4\x97gnumo atviejus. SPEI indekso skai\xc4\x8diavimui gali b\xc5\xabti taikomi keli skirtingi metodai, o tai priklausmo nuo duomen\xc5\xb3 prieinamumo. Pavyzd\xc5\xbeiui, turinti tik krituli\xc5\xb3 ir temperat\xc5\xabros duomenis, potenciali evapotranspiracija gali b\xc5\xabti \xc4\xafvertinta Thornthwaite metodu. \xc5\xa0iame potencialios evapotranspiracijos skai\xc4\x8diavimo supaprastintame variante yra neatsi\xc5\xbevelgiama \xc4\xaf tam tikrus parametrus (v\xc4\x97jo greitis, pavir\xc5\xa1iaus dr\xc4\x97gm\xc4\x97 ir saul\xc4\x97s spinduliuot\xc4\x97), kurie gali tur\xc4\x97ti \xc4\xaftakos galutinei SPEI reik\xc5\xa1mei. Tais atviejais, kai duomen\xc5\xb3 prieinamumas yra didesnis (turimi v\xc4\x97jo grei\xc4\x8dio, saul\xc4\x97s spinduliuot\xc4\x97s, santykinio dr\xc4\x97gnumo duomenys), da\xc5\xbeniausiai pirmenyb\xc4\x97 teikiama sud\xc4\x97tingesniam potencialios evapotranspiracijos skai\xc4\x8diavimo metodui (Penman-Monteith, Hargreivo lygtys ir kt.). \xc5\xa0ios lygtys leid\xc5\xbeia i\xc5\xa1samiau \xc4\xafvertinti sausros kintamum\xc4\x85. Ta\xc4\x8diau \xc5\xa1ie papildomi kintamieji gali tur\xc4\x97ti didel\xc4\xaf neapibr\xc4\x97\xc5\xbetum\xc4\x85.\n_START_SECTION_\nSkai\xc4\x8diavimas\n_START_PARAGRAPH_\nSPEI indekso skai\xc4\x8diavimui yra naudojamas kiekvieno m\xc4\x97nesio skirtumas tarp krituli\xc5\xb3 ir potencialios evapotranspiracijos. \xc5\xa0is skirtumas tarp krituli\xc5\xb3 ir potencialios evapotranspiracijos pa\xc4\x8diu papras\xc4\x8diausiu b\xc5\xabdu apib\xc5\xabdina klimatin\xc4\xaf vandens balans\xc4\x85. Skirtumas tarp \xc5\xa1i\xc5\xb3 dviej\xc5\xb3 dyd\xc5\xbei\xc5\xb3 i m\xc4\x97nesiui yra paskai\xc4\x8diuojamas: Di = Pi \xe2\x80\x93 PETi , kur Pi \xe2\x80\x93 krituli\xc5\xb3 kiekis t\xc4\x85 m\xc4\x97nes\xc4\xaf; PETi \xe2\x80\x93 to m\xc4\x97nseio potenciali evapotranspiracija. \xc5\xa0ia lygtimi yra nustatamas skai\xc4\x8diuojamojo m\xc4\x97nesio vandens balansas, t.y susidaro vandens perteklius ar tr\xc5\xabkumas. Kaip ir SPI indeksas, SPEI gali tur\xc4\x97ti neigiam\xc4\x85 arba teigiam\xc4\x85 reik\xc5\xa1m\xc4\x99. Kai SPEI indekso reik\xc5\xa1m\xc4\x97 yra ma\xc5\xbeesn\xc4\x97 negu -1 \xe2\x80\x93 prasideda sausra. Per\xc4\x97jus \xc4\xaf teigiam\xc4\x85 reik\xc5\xa1m\xc4\x99 \xe2\x80\x93 sausra baigiasi. Sausr\xc5\xb3 intensyvumo skal\xc4\x97 pagal SPEI indeks\xc4\x85:_NEWLINE_SPEI < -2 \xe2\x80\x93 labai stipri sausra; -2 < SPEI < -1.5 \xe2\x80\x93 stipri sausra; -1.5 < SPEI < -1 \xe2\x80\x93 vidutin\xc4\x97 sausra; -1 SPEI < 1 \xe2\x80\x93 normalios s\xc4\x85lygos; 1 < SPEI < 1.5 \xe2\x80\x93 vidutini\xc5\xa1kai dr\xc4\x97gna; 1.5 < SPEI < 2 \xe2\x80\x93 labai dr\xc4\x97gna; SPEI > 2 \xe2\x80\x93 labai didelis dr\xc4\x97gnumas\n_START_SECTION_\nIndekso privalumai\n_START_PARAGRAPH_\nOro temperat\xc5\xabros \xc4\xaftraukimas kartu su krituli\xc5\xb3 duomenimis leid\xc5\xbeia SPEI indeksui atsi\xc5\xbevelgti \xc4\xaf temperat\xc5\xabros poveik\xc4\xaf sausros situacijai. Gauti rezultatai gali b\xc5\xabti lengvai palyginami, nes jie yra standartizuoti. Naudojant oro temperat\xc5\xabros duomenis, SPEI yra laikomas idealiu indeksu, kai siekiama nustatyti klimato kaitos poveik\xc4\xaf modelio rezultatams pagal \xc4\xafvairius ateities scenarijus.\n_START_SECTION_\nIndekso tr\xc5\xabkumai\n_START_PARAGRAPH_\nGreitai besivysatn\xc4\x8dios sausros gali b\xc5\xabti nenustatytos, nes SPEI indekso ma\xc5\xbeiausias laiko \xc5\xbeingsnis \xe2\x80\x93 vienas m\xc4\x97nuo. Jautrus metodui, kuriuo apskai\xc4\x8diuojama potenciali evapotranspiracija. Krituli\xc5\xb3 ir temperat\xc5\xabros duomenyse negali b\xc5\xabti tr\xc5\xabki\xc5\xb3.\n_START_SECTION_\n\xc5\xa0altiniai\n_START_PARAGRAPH_\nA Multiscalar Drought Index Sensitive to Global Warming: The Standardized Precipitation Evapotranspiration Index. Sergio M. Vincente-Serrano. 2009. Journal of Climate. Volume 23_NEWLINE_MAFEI Carmen. Extreme Weather and Impacts of Climate Change on Water Resources in the Dobrogea Region. \xe2\x80\x9cOvidius\xe2\x80\x9d University of Constanta, Romania, 2015. ISBN13:\xc2\xa09781466684386'